Tyska brunnsplan

Tyska brunnsplan er en åpen plass i hjertet av Gamla stan i Stockholm. Tyska brunnsplan ligger i skjæringspunktet mellom Svartmangatan 18, og Själagårdsgatan 19. På plassen ligger Tyska brunnen, som er en av de få gjenværende historiske brønner i Stockholm.

 Historie 
venstre|miniatyr|Palmstedts tegning, "Tyska Brunn" 1785.
miniatyr|Tyska brunnsplan 1901.
miniatyr|Tyska brunnen i april 2010.
Navnet «Tyske Brunn» er dokumentert allerede i 1649 og 1728. I 1783 ble det bygget en snuplass for brannvesenets hest og vogn, noe som krevde at spissen på Cygnus-kvartalet måtte kuttes. To år senere ble nåværende «Tyska brunnen» bygd etter tegninger av vicestadsarkitekt Erik Palmstedt. Her kunne allmennheten hente drikkevann, og brannvesenet vann til slukking.

Tegningen, som bærer tittelen «Project till Tyska Brunnens förnyande» ble tegnet av Palmstedt i 1785. Han utformet brønnen som et lite tempel med fire kolonner i dorisk stil. Palmstedt bygde flere store brønner og pumper i byen, blant dem den staselige Stortorgsbrunnen. Han ga også plassen den utforming som den fremdeles har.

Utformingen av huset med adressen Tyska brunnsplan 1-3 kom som en følge av at Cygnus-kvartalet ble endret i forbindelse med anlegging av snuplassen. Dette var også Palmstedt arkitekt for. Han bandt sammen to smale gavelspisser til en konkav nyantikk fasade. En annen tegning viser at det opprinnelig var to forskjellige hus.

Tyska brunnsplan ble renovert i 2002 av Stockholms vannverk.Skilt på brønnhuset. Den lille vannstrålen som om sommeren renner ut av brønnen skal gi inntrykk av at den fortsatt fungerer, men vannet kommer fra Stockholms offentlige vannverk.

 Se også 
 Gater og torg i Gamla stan
 Cupido-kvartalet på plassens østside
 Cygnus-kvartalet på plassens nordside
 Juno-kvartalet på plassens vestside

 Referanser 

 Kilder 

 Stahre, Nils-Gustaf; Fogelström, Per Anders (1986): Stockholms gatunamn: innerstaden. Monografier utgitt av Stockholms stad (opptrykk av del av første opplag). Stockholm: Liber/Allmänna förlaget ISBN 91-38-90777-1

 Eksterne lenker 


Kategori:Gater og torg i Gamla stan